ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Νοεμβρίου 1992 για την τροποποίηση της απόφασης 92/325/ΕΟΚ περί των όρων υγείας των ζώων και της κτηνιατρικής πιστοποίησης για την εισαγωγή κατοικιδίων ζώων του βοείου και του χοιρείου είδους από τη Βουλγαρία (92/526/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, πρόβειου και αιγείου είδους, και νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/91 (2), και ιδίως το άρθρο 8,

Εκτιμώντας:

ότι με την απόφαση 92/325/ΕΟΚ της Επιτροπής (3) καθορίστηκαν οι υγειονομικές συνθήκες και το κτηνιατρικό πιστοποιητικό για την εισαγωγή κατοικιδίων βοοειδών και χοίρων από τη Βουλγαρία-

ότι μετά την έκδοση της απόφασης αυτής, νέες πληροφορίες ανέφεραν ότι παρουσιάστηκαν στη Βουλγαρία κρούσματα κλασικής πανώλης των χοίρων κατά τους δώδεκα τελευταίους μήνες και ότι πραγματοποιήθηκε εμβολιασμός κατά της εν λόγω ασθένειας- ότι είναι αναγκαίο να τροποποιηθεί ανάλογα η απόφαση 92/325/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 παράγραφος 1 της απόφασης 92/325/ΕΟΚ αντικαθίσταται από το ακόλουθο κείμενο:

"1. Με την επιφύλαξη των παραγράφων 2 και 4 του παρόντος άρθρου, τα κράτη μέλη επιτρέπουν την εισαγωγή από τη Βουλγαρία των ακόλουθων ζώων:

α) κατοικίδια βοοειδή αναπαραγωγής ή απόδοσης που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Α της παρούσας απόφασης και τα οποία πρέπει να συνοδεύονται από το εν λόγω πιστοποιητικό-

β) κατοικίδια βοοειδή προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Β και τα οποία πρέπει να συνοδεύονται από το εν λόγω πιστοποιητικό, και από ημερομηνία που πρόκειται να αποφασισθεί σύμφωνα με τη διαδικασία που θεσπίζει το άρθρο 29 της οδηγίας 72/462/ΕΟΚ, αλλά όχι νωρίτερα από δώδεκα μήνες μετά την ημερομηνία επίσημης απαγόρευσης του εμβολιασμού κατά κλασικής πανώλης στη Βουλγαρία-

γ) κατοικίδια ζώα του χοιρείου είδους για αναπαραγωγή ή απόδοση που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Γ και τα οποία πρέπει να συνοδεύονται από το εν λόγω πιστοποιητικό-

δ) κατοικίδια του χοιρείου είδους προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Δ και τα οποία πρέπει να συνοδεύονται από το εν λόγω πιστοποιητικό."

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 4 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 173 της 27. 6. 1992, σ. 13. (3) ΕΕ αριθ. L 177 της 30. 6. 1992, σ. 52.
ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Ιουλίου 1992 για την παρέκκλιση από τη σύσταση αριθ. 1-64 της ανώτατης αρχής σχετικά με την άρση των προστατευτικών μέτρων που πλήττουν τα προϊόντα χαλυβουργίας στην περιφέρεια της Κοινότητας (156η παρέκκλιση) (92/457/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 71 τρίτο εδάφιο,

τη σύσταση αριθ. 1-64 της ανώτατης αρχής της 15ης Ιανουαρίου 1964 προς τις κυβερνήσεις των κρατών μελών σχετικά με την άρση των προστατευτικών μέτρων που πλήττουν τα προϊόντα χαλυβουργίας στην περιφέρεια της Κοινότητας (1), όπως τροποποιήθηκε τελευταία από τη σύσταση 88/27/ΕΚΑΧ (2), και ιδίως το άρθρο 3,

Εκτιμώντας:

ότι σε συμφωνία με την Επιτροπή οι αντιπρόσωποι των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα οι οποίοι συνήλθαν στο πλαίσιο του Συμβουλίου αποφάσισαν να αναστείλουν πλήρως τους δασμούς που εφαρμόζονται στις εισαγωγές των προϊόντων που ορίζονται στη συνθήκη ίδρυσης της Ευρωπαϊκής Κοινότητας Άνθρακα και Χάλυβα, καταγωγής Ισλανδίας, οι οποίες θα πραγματοποιηθούν μεταξύ 1ης Αυγούστου 1992 και 31 Ιανουαρίου 1993-

ότι η απόφαση αυτή δικαιολογεί τη χορήγηση παρέκκλισης βάσει του άρθρου 3 της σύστασης αριθ. 1-64,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στα κράτη μέλη να παρεκκλίνουν από τις υποχρεώσεις που απορρέουν από το άρθρο 1 της σύστασης αριθ. 1-64, στο μέτρο που είναι αναγκαίο για την πλήρη αναστολή των δασμών που εφαρμόζονται στις εισαγωγές προϊόντων χαλυβουργίας τα οποία ορίζονται στο άρθρο 81 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα.

Άρθρο 2

Η παρούσα απόφαση απευθύνεται στα κράτη μέλη. Εφαρμόζεται από την 1η Αυγούστου 1992 έως τις 31 Ιανουαρίου 1993. Βρυξέλλες, 31 Ιουλίου 1992. Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. 8 της 22. 1. 1964, σ. 99/64. (2) ΕΕ αριθ. L 15 της 20. 1. 1988, σ. 13.
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1992 για τροποποίηση του παραρτήματος ΙΙΙ της οδηγίας 90/539/ΕΟΚ του Συμβουλίου σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες, όσον αφορά τις προϋποθέσεις για τους εμβολιασμούς των πουλερικών (92/369/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την οδηγία 91/496/ΕΟΚ (2), και ιδίως το άρθρο 34,

Εκτιμώντας:

ότι στο παράρτημα ΙΙΙ της οδηγίας 90/539/ΕΟΚ όπως έχει επί του παρόντος, απαιτείται, μεταξύ άλλων, ότι τα πουλερικά που προορίζονται για ενδοκοινοτικές συναλλαγές πρέπει να εμβολιάζονται με εμβόλια τα οποία πληρούν τις απαιτήσεις της ευρωπαϊκής φαρμακοποιίας-

ότι οι μονογραφίες της ευρωπαϊκής φαρμακοποιίας δεν είναι διαθέσιμες όσον αφορά έναν μεγάλο αριθμό εμβολίων για πουλερικά, που χρησιμοποιούνται συνήθως στα κράτη μέλη-

ότι είναι σκόπιμο να τροποποιηθεί το εν λόγω παράρτημα ούτως ώστε να καταστεί δυνατόν να χρησιμοποιούνται εμβόλια τα οποία δεν συνιστούν κατ' ανάγκη θέμα μονογραφιών της ευρωπαϊκής φαρμακοποιίας-

ότι η παρούσα απόφαση είναι σύμφωνη με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παράρτημα ΙΙΙ της οδηγίας 90/539/ΕΟΚ αντικαθίσταται από το παράρτημα το οποίο επισυνάπτεται στην παρούσα απόφαση.

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 24 Ιουνίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 303 της 31. 10. 1990, σ. 6. (2) ΕΕ αριθ. L 268 της 24. 9. 1991, σ. 56.

ΠΑΡΑΡΤΗΜΑ

"ΠΑΡΑΡΤΗΜΑ ΙΙΙ

ΠΡΟΫΠΟΘΕΣΕΙΣ ΓΙΑ ΤΟΥΣ ΕΜΒΟΛΙΑΣΜΟΥΣ ΤΩΝ ΠΟΥΛΕΡΙΚΩΝ

1. Τα εμβόλια που χρησιμοποιούνται για τον εμβολιασμό των πουλερικών συμπεριλαμβανομένων αυτών που παράγουν αυγά για επώαση, πρέπει να έχουν αποτελέσει αντικείμενο αγορανομικής άδειας η οποία εκδίδεται από την αρμόδια αρχή του κράτους μέλους στο οποίο χρησιμοποιείται το εν λόγω εμβόλιο

2. Τα κριτήρια όσον αφορά τη χρήση των εμβολίων για την καταπολέμηση της νόσου του Newcastle στο πλαίσιο των συνηθισμένων προγραμμάτων εμβολιασμού, είναι δυνατόν να καθορίζονται από την Επιτροπή."
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1992 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για την έρευνα και την τεχνολογική ανάπτυξη στους τομείς των ανανεώσιμων πρώτων υλών: δασοπονία και προϊόντα ξύλου (συμπεριλαμβανομένου και του φελλού) (Forest) και της ανακύκλωσης απορριμμάτων (Reward) (92/413/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ο παράγραφος 2,

την πρότασης της Επιτροπής(1) ,

Σε συνεργασία με το Ευρωπαϊκό Κοινοβούλιο(2) ,

Έχοντας υπόψη τη γνώμη της Οικονομικής και Κοινωνικής Επιτροπής(3) ,

Εκτιμώντας:

ότι με την απόφαση 89/626/ΕΟΚ(4) το Συμβούλιο ενέκρινε ένα ειδικό πρόγραμμα έρευνας και τεχνολογικής ανάπτυξης της Ευρωπαϊκής Οικονομικής Κοινότητας στους τομείς των πρώτων υλών και της ανακύκλωσης (1990-1992) ότι το άρθρο 8 της απόφασης αυτής εξουσιοδοτεί την Επιτροπή να διαπραγματευθεί συμφωνίες με ορισμένες τρίτες χώρες, στις οποίες περιλαμβάνονται εκείνες οι ευρωπαϊκές χώρες οι οποίες έχουν συνάψει συμφωνίες-πλαίσια για επιστημονική και τεχνική συνεργασία με την Κοινότητα, προκειμένου να συμπράξουν καθ' ολοκληρία ή εν μέρει στο πρόγραμμα

ότι με την απόφαση 87/177/ΕΟΚ(5) το Συμβούλιο ενέκρινε τη σύναψη, εξ ονόματος της Ευρωπαϊκής Οικονομικής Κοινότητας, της συμφωνίας-πλαισίου επιστημονικής και τεχνικής συνεργασίας μεταξύ των Ευρωπαϊκών Κοινοτήτων και, μεταξύ άλλων, του Βασιλείου της Σουηδίας

ότι η κυβέρνηση της Σουηδίας ζήτησε να συμμετάσχει σε δύο υποπρογράμματα του προαναφερθέντος κοινοτικού ερευνητικού προγράμματος, τα οποία αφορούν τη δασοπονία και τα προϊόντα ξύλου (συμπεριλαμβανομένου και του φελλού) ως ανανεώσιμες πρώτες ύλες (Forest) και την ανακύκλωση απορριμμάτων (Reward)

ότι η Κοινότητα και η Σουηδία αναμένουν να υπάρξει αμοιβαίο όφελος από τη συνεργασία και ότι αυτή η συμφωνία πρέπει να εγκριθεί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για την έρευνα και την τεχνολογική ανάπτυξη στους τομείς των ανανεώσιμών πρώτων υλών: δασοπονία και προϊόντα ξύλου (συμπεριλαμβανομένου και του φελλού) (Forest) και της ανακύκλωσης απορριμμάτων (Reward) εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 10 της συμφωνίας(6) .

Λουξεμβούργο, 29 Ιουνίου 1992.

Για το Συμβούλιο Ο Πρόεδρος Carlos BORREGO

(1) ΕΕ αριθ. 316 της 6. 12. 1991, σ. 10.

(2) ΕΕ αριθ. C 91 την 13. 4. 1992, σ. 161 και απόφαση της 10ης Ιουνίου 1992 (δεν έχει ακόμη δημοσιευθεί στην Επίσημη Εφημερίδα).

(3) ΕΕ αριθ. C 106 της 27. 4. 1992, σ. 13.

(4) ΕΕ αριθ. L 359 της 8. 12. 1989, σ. 16.

(5) ΕΕ αριθ. L 71 της 14. 3. 1987, σ. 29.

(6) Η έναρξη ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.
ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Ιουνίου 1992

για την έγκριση του σχεδίου που υπέβαλε η Ελλάδα όσον αφορά την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση

(Το κείμενο στην ελληνική γλώσσα είναι το μόνο αυθεντικό)

(92/344/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την οδηγία 91/496/ΕΟΚ (2), και ιδίως το άρθρο 3 παράγραφος 2,

Εκτιμώντας:

ότι η Ελλάδα διαβίβασε μέσω επιστολής με ημερομηνία 10 Μαρτίου 1992 ένα σχέδιο στην Επιτροπή 7

ότι διαπιστώθηκε μετά από έλεγχο ότι το σχέδιο πληροί τους όρους της οδηγίας 90/539/ΕΟΚ, και ιδίως το παράρτημα ΙΙ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο που υπέβαλε η Ελλάδα για την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση εγκρίνεται με την παρούσα απόφαση.

Άρθρο 2

Η Ελλάδα θα θέσει σε ισχύ από τις 15 Ιουνίου 1992 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Ελληνική Δημοκρατία.

Βρυξέλλες, 9 Ιουνίου 1992. Για την Επιτροπή

Ray MAC SHARRY

Μέλος της Επιτροπής
ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Ιουνίου 1992 για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας που καθορίζει, για την περίοδο από 1ης Νοεμβρίου 1987 μέχρι 31 Οκτωβρίου 1993, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου, καταγωγής Αλγερίας (92/350/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας (1), που άρχισε να ισχύει την 1η Νοεμβρίου 1978, και ιδίως το παράρτημα Β αυτής της συμφωνίας,

τη σύσταση της Επιτροπής,

Εκτιμώντας ότι πρέπει να εγκριθεί η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1993, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου, των κωδικών ΣΟ 1509 10 10, 1509 10 90 και 1510 00 10 καταγωγής Αλγερίας,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας που καθορίζει, για την περίοδο από 1ης Νοεμβρίου 1987 μέχρι 31 Δεκεμβρίου 1993, το πρόσθετο ποσό που πρέπει να αφαιρείται από την εισφορά που εφαρμόζεται κατά την εισαγωγή στην Κοινότητα μη επεξεργασμένου ελαιολάδου, των κωδικών ΣΟ 1509 10 10, 1509 10 90 και 1509 00 10 καταγωγής Αλγερίας, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο το οποίο είναι αρμόδιο να υπογράψει τη συμφωνία, δεσμεύοντας την Κοινότητα.

Άρθρο 3

Η παρούσα απόφαση παράγει αποτελέσματα από την επόμενη της δημοσίευσής της στην Επίσημη Εφημερίδα των Ευρωπαϊκών Κοινοτήτων. Λουξεμβούργο, 15 Ιουνίου 1992. Για το Συμβούλιο

Ο Πρόεδρος

Joao PINHEIRO

(1) ΕΕ αριθ. L 263 της 27. 9. 1978, σ. 2.
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Μαΐου 1992 για την έγκριση δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της, που υποβλήθηκαν από το Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά) (92/307/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 89/455/ΕΟΚ του Συμβουλίου της 24ης Ιουλίου 1989 για την έγκριση κοινοτικών δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της (1), και ιδίως το άρθρο 4,

Εκτιμώντας:

ότι, σύμφωνα με το άρθρο 1 της απόφασης 89/455/ΕΟΚ, το Βέλγιο θα θεσπίσει ευρείας κλίμακας πρότυπα σχέδια για την εξάλειψη ή πρόληψη της λύσσας των άγριων ζώων της Κοινότητας με χρήση εμβολίων για την από στόματος ανοσοποίηση των αλεπούδων-

ότι το πρότυπο σχέδιο, όπως παρουσιάστηκε από το Βέλγιο, περιλαμβάνει τις γειτνιάζουσες παραμεθόριες περιοχές της Γαλλίας, του Λουξεμβούργου και της Γερμανίας-

ότι το πρότυπο σχέδιο είναι τμήμα διασυνοριακής συνεργασίας με τη Γαλλία, το Λουξεμβούργο και τη Γερμανία-

ότι, με την από 12 Νοεμβρίου 1991 επιστολή, το Βέλγιο κοινοποίησε στην Επιτροπή πρότυπα σχέδια καταπολέμησης της λύσσας με σκοπό την εξάλειψη ή την πρόληψή της-

ότι, μετά από εξέταση, διαπιστώθηκε ότι το πρότυπο σχέδιο είναι σύμφωνο με την απόφαση 89/455/ΕΟΚ- ότι, κατά συνέπεια, πληρούνται οι προϋποθέσεις χρηματοδοτικής συμμετοχής της Κοινότητας-

ότι οι δράσεις που προβλέπονται στην παρούσα απόφαση είναι σύμφωνες με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα πρότυπα σχέδια για τον Απρίλιο και Μάιο 1992 για την εξάλειψη και πρόληψη της λύσσας που υποβλήθηκαν από το Βέλγιο.

Άρθρο 2

Το Βέλγιο θα θέσει σε ισχύ, μέχρι την 1η Απριλίου 1992, τους νόμους, τους κανονισμούς και τις διοικητικές διατάξεις εφαρμογής των πρότυπων σχεδίων που αναφέρονται στο άρθρο 1.

Άρθρο 3

Η παρούσα απόφαση απευθύνεται στο Βασίλειο του Βελγίου. Βρυξέλλες, 25 Μαΐου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 223 της 2. 8. 1989, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαΐου 1992 για την έγκριση του σχεδίου που υπέβαλε η Πορτογαλία όσον αφορά την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση (Το κείμενο στην πορτογαλική γλώσσα είναι το μόνο αυθεντικό) (92/282/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την οδηγία 91/496/ΕΟΚ (2), και ιδίως το άρθρο 3 παράγραφος 2,

Εκτιμώντας:

ότι η Πορτογαλία διαβίβασε μέσω επιστολής με ημερομηνία 13 Φεβρουαρίου 1991 ένα σχέδιο στην Επιτροπή-

ότι διαπιστώθηκε μετά από έλεγχο ότι το σχέδιο πληροί τους όρους της οδηγίας 90/539/ΕΟΚ, και ιδίως το παράρτημα ΙΙ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο που υπέβαλε η Πορτογαλία για την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση εγκρίνεται με την παρούσα απόφαση.

Άρθρο 2

Η Πορτογαλία θα θέσει σε ισχύ από την 1η Μαΐου 1992 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Πορτογαλική Δημοκρατία. Βρυξέλλες, 8 Μαΐου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 303 της 31. 10. 1990, σ. 6. (2) ΕΕ αριθ. L 268 της 24. 9. 1991, σ. 56.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Απριλίου 1992 τροποποιητική της απόφασης 90/233/ΕΟΚ για τη θέσπιση διευρωπαϊκού προγράμματος κινητικότητας για πανεπιστημιακές σπουδές (TEMPUS) (92/240/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η απόφαση 90/233/ΕΟΚ του Συμβουλίου της 7ης Μαΐου 1990, θεσπίζει το διευρωπαϊκό πρόγραμμα κινητικότητας για πανεπιστημιακές σπουδές (TEMPUS) (1), εφεξής καλούμενο "πρόγραμμα TEMPUS"-

ότι το άρθρο 11 της εν λόγω απόφασης προβλέπει ότι η Επιτροπή υποβάλλει ενδιαμέσως, πριν τις 31 Δεκεμβρίου 1992, έκθεση στο Συμβούλιο για την αξιολόγηση του προγράμματος TEMPUS καθώς και πρόταση για τη συνέχιση ή την προσαρμογήξ του προγράμματος TEMPUS, πέρα της αρχικής φάσης δοκιμαστικής εφαρμογής-

ότι η πρώτη ετήσια έκθεση για τη λειτουργία του προγράμματος TEMPUS (1η Μαΐου 1990 μέχρι 31 Ιουλίου 1991), μόλις δημοσίευσε η Επιτροπή, επιτρέπει στα μέλη του Ευρωπαϊκού Κοινοβουλίου, του Συμβουλίου και της Οικονομικής και Κοινωνικής Επιτροπής, να λάβουν γνώση του συνόλου των δραστηριοτήτων που ανέλαβε η Επιτροπή για τη θέση σε εφαρμογή προγράμματος TEMPUS-

ότι η ενδιάμεση έκθεση αξιολόγησης του προγράμματος (TEMPUS) θα είναι διαθέσιμηξ τον Απρίλιο 1992 και κρίνεται σκόπιμο η Επιτροπή να έχει στη διάθεσή της τα αποτελέσματα της μελέτης πριν την κατάρτιση της πρότασης που προβλέπεται στο άρθρο 11 της εν λόγω απόφασης-

ότι μόνο μία απόφαση για την παράταση της δοκιμαστικής περιόδου ως έχει για ένα ακόμη ακαδημαϊκό έτος επιτρέεπει να διασφαλισθεί ότι το Ευρωπαϊκό Κοινοβούλιο, το Συμβούλιο και η Οικονομική και Κοινωνική Επιτροπή έχουν στη διάθεσή τους αρκετό χρόνο για να εξετάσουν, με βάση τα αποτελέσματα της αξιολόγησης, τη νέα πρόταση της Επιτροπής, προκειμένου να λάβουν την απόφασή τους έχοντας πλήρη γνώση της κατάστασης,

ότι είναι σημαντικό, προκειμένου να διασφαλισθεί η καλή συνέχιση του προγράμματος TEMPUS, να προσδιορισθεί, το ταχύτερο δυνατό εντός του έτους 1992, το πλαίσιο του προγράμματος για το ακαδημαϊκό έτος 1993/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 της απόφασης 90/233/ΕΟΚ αντικαθίσταται με το ακόλουθο κείμενο:

"Άρθρο 1

Το διευρωπαϊκό πρόγραμμα κινητικότητας για πανεπιστημιακές σπουδές, στο εξής αποκαλούμενο "TEMPUS", θεσπίζεται με την παρούσα απόφαση για μια αρχική δοκιμαστική περίοδο τεσσάρων ετών από την 1η Ιουλίου 1990 και υπόκειται στον τρόπο παρακολούθησης και αξιολόγησης που προβλέπεται στο άρθρο 11". Λουξεμβούργο, 28 Απριλίου 1992. Για το Συμβούλιο

Ο Πρόεδρος

Arlindo MARQUES CUNHA

(1) ΕΕ αριθ. C 11 της 17. 1. 1992, σ. 9. (2) ΕΕ αριθ. C 94 της 13. 4. 1992. (3) ΕΕ αριθ. C 98 της 21. 4. 1992, σ. 3. (4) ΕΕ αριθ. L 131 της 23. 5. 1990, σ. 21.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαρτίου 1992 σχετικά με τη σύναψη πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου (92/207/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,

τη σύσταση της Επιτροπής,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας ότι πρέπει να εγκριθεί το πρωτόκολλο σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου,

ΑΠΟΦΑΣΙΖΕΙ:

Άρθρο 1

Το πρωτόκολλο σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 22 παράγραφος 1 του πρωτοκόλλου (2).

Άρθρο 3

Η παρούσα απόφαση παράγει αποτελέσματα την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 16 Μαρτίου 1992. Για το Συμβούλιο

Ο Πρόεδρος

Jorge BRAGA DE MACEDO

(1) ΕΕ αριθ. C 39 της 17. 2. 1992. (2) Βλέπε σελίδα 50 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1992 για την έγκριση του σχεδίου που υπέβαλε η Γαλλία όσον αφορά την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση (Το κείμενο στη γαλλική γλώσσα είναι το μόνο αυθεντικό) (92/141/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την οδηγία 91/496/ΕΟΚ (2), και ιδίως το άρθρο 3 παράγραφος 2,

Εκτιμώντας:

ότι η Γαλλία διαβίβασε μέσω επιστολής με ημερομηνία 30 Ιουλίου 1991 ένα σχέδιο στην Επιτροπή-

ότι διαπιστώθηκε μετά από έλεγχο ότι το σχέδιο πληροί τους όρους της οδηγίας 90/539/ΕΟΚ, και ιδίως το παράρτημα ΙΙ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο που υπέβαλε η Γαλλία για την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση εγκρίνεται με την παρούσα απόφαση.

Άρθρο 2

Η Γαλλία θα θέσει σε ισχύ από την 1η Μαΐου 1992 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στη Γαλλία. Βρυξέλλες, 17 Φεβρουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 303 της 31. 10. 1990, σ. 6. (2) ΕΕ αριθ. L 268 της 24. 9. 1991, σ. 56.